open-index/open-wikipedia-markdown huggingface dataset:
แผ่นดินอื่น

**แผ่นดินอื่น** เป็นหนังสือรวมเรื่องสั้นของกนกพงศ์ สงสมพันธุ์ ประกอบด้วยเรื่องสั้น 8 เรื่องที่สะท้อนปัญหาของชีวิตและวัฒนธรรมท้องถิ่น ทั้งในระดับปัจเจกบุคคล ครอบครัว สังคม นำเสนอชีวิตหลากหลายด้วยแนวธรรมชาตินิยมสะท้อนความคิด ความเชื่อ คุณค่า และคตินิยมพื้นถิ่นอย่างลึกซึ้งและแหลมคม ชี้ให้เห็นว่าสังคมแม้ต่างวัฒนธรรม ต่างความเชื่อ มนุษย์ก็สามารถอยู่ร่วมกันได้โดยไมตรีสัมพันธ์ เป็นเรื่องสั้นที่มีคุณค่าทางวรรณศิลป์ การนำเสนอรายละเอียดประณีต เปิดโอกาสให้ผู้อ่านได้ใช้จินตนาการที่เป็นอิสระ ผู้เขียนใช้ภาษาถ่ายทอดเหตุการณ์และความรู้สึกได้อย่างงดงาม และต่อมาเรื่องนี้ได้รับรางวัลวรรณกรรมสร้างสรรค์ยอดเยี่ยมแห่งอาเซียน (รางวัลซีไรต์) เมื่อปี พ.ศ. 2539

## อ้างอิง

หมวดหมู่:เรื่องสั้นไทย
ผแผ่นดินอื่น
หมวดหมู่:วรรณกรรมในปี พ.ศ. 2539
แรคำ ประโดยคำ

**แรคำ ประโดยคำ** เป็นนามปากกาของ รองศาสตราจารย์ **สุพรรณ ทองคล้อย** เกิดเมื่อวันที่ 9 มกราคม พ.ศ. 2496 ที่อำเภอนายายอาม จังหวัดจันทบุรี ได้รับปริญญาศิลปศาสตรบัณฑิต (ภาษาไทย) จากมหาวิทยาลัยเชียงใหม่ และปริญญาอักษรศาสตรมหาบัณฑิต (วรรณคดี) จากจุฬาลงกรณ์มหาวิทยาลัย

เคยรับราชการอยู่ที่จังหวัดขอนแก่น ปัจจุบันรับราชการตำแหน่งรองศาสตราจารย์ ประจำภาควิชาภาษาไทย คณะมนุษยศาสตร์ มหาวิทยาลัยเชียงใหม่ และในปลายปี 2538 เดินทางไปสอนภาษาไทยให้กับนักศึกษาเยอรมัน ในภาควิชา ภาษาเอเซียตะวันออกเฉียงใต้ มหาวิทยาลัย Passau รัฐบาวาเรีย

## ผลงานที่ตีพิมพ์แล้ว
# แรคำ (2528) รางวัลกวีนิพนธ์ดีเด่น จากคณะกรรมการพัฒนาหนังสือแห่งชาติ และเข้ารอบสุดท้ายรางวัลซีไรต์
# ลานชเล (2533) รางวัลชมเชยกวีนิพนธ์ 2534 จากคณะกรรมพัฒนาหนังสือแห่งชาติ
# ดิน น้ำ ลม ไฟ (2535) เข้ารอบสุดท้ายรางวัลซีไรต์
# น้ำพุรุ้ง (2538) เข้ารอบสุดท้ายรางวัลซีไรต์
# อุตระ (2540) นิยายเรื่องแรก
# ในเวลา (2541) รางวัลซีไรต์ 
# ไฟต่อฝัน (2542) ความเรียง

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอนายายอาม
หมวดหมู่:กวีชาวไทย
หมวดหมู่:นักประพันธ์รางวัลซีไรต์ชาวไทย
หมวดหมู่:นามปากกา
หมวดหมู่:นักเขียนจากจังหวัดจันทบุรี
หมวดหมู่:นักวิชาการจากจังหวัดจันทบุรี
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:รองศาสตราจารย์
หมวดหมู่:บุคคลจากคณะมนุษยศาสตร์ มหาวิทยาลัยเชียงใหม่
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
อมตะ (วิมล ไทรนิ่มนวล)

**อมตะ**  เป็นนวนิยายแนวส่งเสริมพุทธศาสนา โดย วิมล ไทรนิ่มนวล  โดยมีเป้าหมายเพื่อให้มนุษย์เห็นสัจจธรรมในชีวิต  และพบความสงบสุข   ซึ่งได้รับรางวัลวรรณกรรมสร้างสรรค์ยอดเยี่ยมแห่งอาเซียน (ซีไรต์)  ประจำปี 2543  ได้รับคำยกย่องจากคณะกรรมการตัดสินรางวัลนี้ตอนหนึ่งว่า "เป็นนวนิยายแห่งจินตนาการถึงโลกอนาคตเกี่ยวกับการแสวงหาความเป็นอมตะของชีวิตโดยใช้รูปแบบวิวาทะระหว่างแนวคิดบริโภคนิยม  กับแนวคิดทางศาสนาของโลกตะวันออก"

## รายละเอียด

เรื่องราวของนวนิยายเรื่อง "อมตะ"  คือความต้องการเป็นอมตะของตัวละครชื่อว่า     "พรหมินทร์"  ด้วยการโคลนนิ่งมนุษย์เทียมขึ้นมาเพื่อใช้สำหรับเปลี่ยนถ่ายอวัยวะ  "ชีวัน"  ผู้ที่พรหมินทร์ได้เลี้ยงดูมาตั้งแต่เล็กและเรียกพรหมมินทร์ว่า  "พ่อ" นั่นเอง แต่ชีวันไม่รู้ตัวมาก่อนเลยว่าตนเองไม่ใช่ลูกของพรหมินทร์  และไม่ใช่มนุษย์แท้  เมื่อเขารู้ความจริงจึงเจ็บปวดรวดร้าวใจยิ่งนัก  ถึงกับหนีเตลิดออกจากบ้านไปหาคนรัก  เพื่อหลบพัก และไตร่ตรองจนตัดสินใจได้จึงกลับบ้าน

ระหว่างนี้เอง  ตัวละครที่ชื่อ "อรชุน"  ก็ถูกเปิดตัวออกมาในฐานะนักจิตบำบัดหนุ่มที่มีความสามารถสูง  ขณะนั้นอรชุนกำลังติดพันอยู่กับ "รติรัตน์"  ลูกสาวของพรหมินทร์ เป็นการแก้แค้น  ด้วยเหตุที่ว่า  แท้จริงแล้วอรชุนก็เป็นมนุษย์โคลนนิ่งที่ถูกสร้างขึ้นเช่นเดียวกับชีวัน  อรชุนได้พบกับ "ศศิประภา"  ซึ่งเป็นภรรยาของพรหมินทร์  และพบกับชีวันเพื่อบำบัดจิตให้กับคนทั้งสอง  เมื่อทั้งสามคนมาพบกันความจริงเรื่องมนุษย์โคลนนิ่งก็ถูกเปิดเผย

ระหว่างพรหมมินทร์กับอรชุน

ปมขัดแย้งสำคัญของเรื่องก็คือ  แท้จริงแล้ว "โคลน"  ที่เป็นคนเหล่านี้เป็นมนุษย์หรือไม่      การฆ่า "โคลน"  เป็นบาปและผิดศีลธรรมหรือไม่    กรณีที่ตัวเอกของเรื่องเป็น "โคลน"  ทั้ง 2 ตัวที่มีผู้สร้างขึ้นมาเพื่อจะใช้ปลูกถ่ายอวัยวะของตนแต่บังเอิญตัวหนึ่งหนีไปได้  และได้กลับมาแก้แค้นและทำลายผู้ที่สร้างเขาขึ้นมา

"พร้อมกับผู้เขียนเองประกาศว่า  นวนิยายเรื่องนี้เป็น “ธัมมิกวรรณกรรม”  หรือวรรณกรรมที่แสวงหาสัจจะและปัญญาญาณเพื่อนำมนุษย์ไปสู่สันติสุข  และเพื่อนำเสนอปรัชญาพุทธศาสนาให้ทุกคนหันมาสนใจ  และนำไปหาความรู้ต่อ

หมวดหมู่:นวนิยายไทย
หมวดหมู่:วรรณกรรมรางวัลซีไรต์
หมวดหมู่:100 หนังสือดีวิทยาศาสตร์ไทย
บ้านเก่า (วรรณกรรม)

right

**บ้านเก่า** เป็นหนังสือรวมบทกวีนิพนธ์ของโชคชัย บัณฑิต'ที่สะท้อนให้เห็นถึงวิถีชีวิตคน ในชนบทที่กำลังเปลี่ยนไปพร้อมกระแสบริโภคนิยมและเทคโนโลยีสมัยใหม่ ความแตกต่างระหว่างสังคมเมืองและสังคมชนบท  คุณค่าทางจิตใจและคุณค่าทางวัตถุ ที่กำลังเป็นปัญหาหลักที่สำคัญ 

บ้านเก่าได้นำเสนอเรื่อง คุณค่าที่แท้จริงของมนุษย์ โดยผ่านทางมุมมองของบทกวี ที่เกิดจากการมองสังคม และการดำเนินชีวิตประจำวัน ที่ผู้แต่งได้พบเห็นมา โดยที่ผู้เขียนได้นำภาพบ้านเก่าซึ่งแสดงถึงวิถีชีวิตดั่งเดิมเป็นพื้นฉาก และกระแส บริโภคนิยม และเทคโนโลยีสมัยใหม่เข้ามาลบภาพทีละน้อย ซึ่งผู้แต่งได้พยายามสื่อให้ผู้อ่านได้เห็นสภาพบ้านเมืองที่กำลังเปลี่ยนแปลงในปัจจุบันผ่านบทกวีได้อย่างชัดเจน

## กรณีศึกษา
ปัญชิกา วรรณชาติ ได้ศึกษาวิจัยหนังสือกวีนิพนธ์ “บ้านเก่า” เป็นวิทยานิพนธ์ ระดับปริญญาโท เสนอต่อมหาวิทยาลัยสงขลานครินทร์ วิทยาเขตปัตตานี เมื่อปีการศึกษา 2550 สรุปไว้ในบทคัดย่อว่า “...กวีมีความสำนึกในความรับผิดชอบต่อสังคมที่จะกระตุ้นเตือนการพินิจพิจารณาและวิพากษ์วิจารณ์พฤติกรรมสังคม และตรวจสอบวิธีคิดที่ดำรงอยู่ ทั้งที่สืบต่อจากอดีตและสร้างใหม่ โดยเฉพาะค่านิยมหรือความเชื่อที่ทำให้เกิดความสับสนทางคุณค่า แสดงความเปลี่ยนแปรซึ่งเป็นปฏิปักษ์ต่อคุณค่าอันพึงประสงค์ โดยนำข้อบกพร่องที่

ประสิทธิผลในการสร้างสรรค์บทประพันธ์ที่สามารถสื่อความหมายที่มีคุณค่าทางปัญญาดังกล่าวนี้เกิดขึ้นได้ด้วยการใช้ประโยชน์จากขนบวรรณศิลป์ไทย คือการปรับใช้ฉันทลักษณ์เพื่อสื่อความหมายที่เหมาะกับบริบท ใช้ระดับภาษาในชีวิตประจำวันประสานกับคำทำเนียบกวีในรากวัฒนธรรมทางวรรณศิลป์ที่เทียบเคียงได้กับงานสมัยก่อน โวหารและสัญลักษณ์ รวมทั้งสร้างความประสานด้วยองค์ประกอบที่ขัดกันเพื่อสื่อสารความหมายซ่อนเร้น”

## อ้างอิง

หมวดหมู่:กวีนิพนธ์ร่วมสมัย
หมวดหมู่:วรรณกรรมรางวัลซีไรต์
หมวดหมู่:วรรณกรรมในปี พ.ศ. 2544
ช่างสำราญ

**ช่างสำราญ** เป็นวรรณกรรมที่ได้รับรางวัลซีไรต์ในปี พ.ศ. 2546 แต่งโดย เดือนวาด พิมวนา

## เนื้อหา
นวนิยายเรื่องนี้แสดงภาพชีวิตของเด็กบ้านแตก คือเด็กชายกำพล ช่างสำราญ ที่ทำให้ผู้อ่านต้องคาดเดาว่า เนื้อเรื่องจะเป็นอย่างไร โดยเริ่มจากการเปิดเรื่องด้วยเหตุการณ์ที่รุนแรง ทั้งการกล่าวถึงแม่เด็กที่มีชู้ และพ่อเด็กที่ไม่มีเงินเช่าบ้าน ต้องหอบหิ้วเด็กไปอาศัยในสังคมใหม่ ที่มีชาวบ้านชอบยุ่งเรื่องของเพื่อนบ้าน
ดังนั้นเนื้อหาของเรื่องส่วนหนึ่งจึงเป็นการวิพากษ์วิจารณ์เรื่องของชาวบ้านที่ชอบยุ่งเรื่องของเพื่อนบ้าน แม้ว่าเหมือนจะทำให้เรื่องราวยุ่งยาก แต่ในความเป็นจริงแล้ว ลักษณะนี้เป็นรากเหง้าทางวัฒนธรรมของไทย ที่แม้จะเป็นการยุ่งสอดรู้สอดเห็น แต่ก็แฝงไปด้วยความเอื้ออาทรที่มีต่อเด็กชายคนนี้ ซึ่งในแง่นี้ก็คือ ผู้เขียนใช้รากเหง้าทางวัฒนธรรม และความเอื้ออาทรในหมู่ชาวบ้านมาช่วยเด็กชายคนนี้นั่นเอง

นวนิยายเรื่องนี้มีทั้งความสนุก เรื่องตลก (ที่อาจจะหัวเราะไม่ออก) ภาพความสะเทือนใจ อย่างไรก็ตาม อาจารย์ยุรฉัตรกล่าวว่า แม้เนื้อหามีลักษณะไม่เครียดทั้งเรื่อง แต่ก็แฝงความสะเทือนอารมณ์เอาไว้ในขณะเดียวกัน ซึ่งทำให้มีความน่าสนใจ

## แหล่งข้อมูลอื่น
* สมาคมคนน่ารัก  *เดือนวาด พิมวนา ซีไรต์ 'ง่ายแต่งาม' ปี ๔๖*
* หนังสือพิมพ์ผู้จัดการ  *"ช่างสำราญ" ซีไรต์ที่ยังไม่จบ*

หมวดหมู่:วรรณกรรมไทย
หมวดหมู่:วรรณกรรมรางวัลซีไรต์
หมวดหมู่:วรรณกรรมในปี พ.ศ. 2546
หมวดหมู่:ภาพยนตร์อีโรติก
เดือนวาด พิมวนา

**เดือนวาด พิมวนา** หรือชื่อจริง  **พิมใจ จูกลิ่น** (เกิด 22 มีนาคม พ.ศ. 2512) เป็นนักเขียนสตรีที่มีชื่อเสียง มีผลงานมากมาย เช่น ผู้บรรลุ, หนังสือเล่มสอง ปัจจุบันเธอปักหลักเขียนหนังสืออยู่ที่บ้านเกิดและมีเรื่องสั้นขนาดยาว ตีพิมพ์ในมติชน

## ประวัติ
**พิมใจ จูกลิ่น** เป็นชาวจังหวัดชลบุรี เกิดในครอบครัวชาวไร่ ทำงานหนังสือพิมพ์ท้องถิ่นอยู่ระยะหนึ่ง ก่อนลาออกมาเขียนหนังสืออย่างจริงจัง ผลงานของเธอได้รับรางวัล ได้ประดับช่อการะเกด ผลงานยอดเยี่ยม และ ผลงานยอดนิยม ซึ่งในเรื่อง **ผู้บรรลุ** ได้ประดับช่อการะเกด โดยควบรางวัลเรื่องสั้นช่อการะเกดยอดเยี่ยมและรางวัลช่อการะเกดยอดนิยม นับเป็นนักเขียนหญิงคนแรกที่ได้รับการประดับช่อสามหน

## ผลงาน
* พ.ศ. 2532 - **สายลมที่พัดผ่านสวนร้าง** (นิตยสารแพรว) 
* พ.ศ. 2535 - **รอยภาพ** ได้ประดับช่อการะเกด
* พ.ศ. 2536 - เรื่องสั้น **ผู้บรรลุ** ได้ประดับช่อการะเกด, รางวัลเรื่องสั้นช่อการะเกดยอดเยี่ยมและรางวัลช่อการะเกดยอดนิยม และ เรื่องสั้น กาละแห่งงาน
* พ.ศ. 2539 - ผลงานรวมเรื่องสั้นเรื่อง **หนังสือเล่มสอง** (หนึ่งในเจ็ดเล่มสุดท้ายในการประกวดรางวัลซีไรต์)
* พ.ศ. 2546 - นวนิยายเรื่องแรก **[[ช่างสำราญ]]** ได้รับรางวัลซีไรต์
* พ.ศ. 2547 - เรื่องสั้นขนาดยาว **การแบกโลกของข้าพเจ้า** (ตีพิมพ์ในมติชน) เปลี่ยนชื่อเป็น คุณสงคราม
* พ.ศ. 2549 - รวมเรื่องสั้นชุดที่สอง "สัมพันธภาพ" และรวมเรื่องเล่าเชิงความเรียง "แดดสิบแปดนาฬิกา"
* พ.ศ. 2550 - รวมเรื่องสั้นชุดที่สาม "ทุกข์หฤหรรษ์"
* พ.ศ. 2557 - รวมเรื่องสั้นชุดที่สี่ "ฝันแห้ง"

## การศึกษา
* โรงเรียนประภัสสรวิทยา จังหวัดชลบุรี
* วิทยาลัยอาชีวศึกษาจังหวัดชลบุรี

## แหล่งข้อมูลอื่น
* สมาคมคนน่ารัก  *เดือนวาด พิมวนา ซีไรต์ 'ง่ายแต่งาม' ปี ๔๖*

หมวดหมู่:นามปากกา
หมวดหมู่:นักเขียนเรื่องสั้นชาวไทย
หมวดหมู่:นักเขียนนวนิยายชาวไทย
หมวดหมู่:นักเขียนจากจังหวัดชลบุรี
หมวดหมู่:นักประพันธ์รางวัลซีไรต์ชาวไทย
หมวดหมู่:รางวัลช่อการะเกด
แม่น้ำรำลึก

**แม่น้ำรำลึก** เป็นกวีนิพนธ์ ของ เรวัตร์ พันธุ์พิพัฒน์ ได้รับรางวัลวรรณกรรมสร้างสรรค์ยอดเยี่ยมแห่งอาเซียน (รางวัลซีไรต์) ของประเทศไทย ประจำปี พ.ศ. 2547
มแม่น้ำรำลึก
มแม่น้ำรำลึก
หมวดหมู่:วรรณกรรมในปี พ.ศ. 2547
หมวดหมู่:ภาพยนตร์ไทย
เรวัตร์ พันธุ์พิพัฒน์

**เรวัตร์ พันธุ์พิพัฒน์** นักเขียนชาวไทย ได้รับการยกย่องเชิดชูเกียรติเป็นศิลปินแห่งชาติ สาขาวรรณศิลป์ พ.ศ. 2567 และได้รับรางวัลซีไรต์จากเรื่องแม่น้ำรำลึก ชื่อเล่นว่า โย เป็นชาว ตำบลวังลึก อ.สามชุก จังหวัดสุพรรณบุรี เกิดเมื่อวันที่ 9 พฤศจิกายน พ.ศ. 2509 เรียนจบมัธยม 6

โรงเรียนสามชุกรัตนโภคาราม เริ่มต้นงานเขียน เมื่อพ.ศ. 2528 ไปพร้อม ๆ กับการผันตัวเองไปเป็นชาวไร่ เคยมีประสบการณ์เข้มข้นจากการเป็นทหารเกณฑ์ คนงานในโรงงานผลิตรองเท้า คนดูแลสวน ปัจจุบันเขาเดินทางกลับบ้านเกิดที่ท้องทุ่งศรีประจันต์ ทิ้งกายอุทิศใจให้กับผืนแผ่นดิน ดำเนินชีวิตเป็นเกษตรกรธรรมชาติ ผลงานเขียนรวมบทกวีมีตั้งแต่ปี 2538 ในเรื่อง "บ้านแม่น้ำ", ปี 2545 "ชีวิตสำมะหาอันใด" 
ซึ่งเคยเข้ารอบ 7 เล่มสุดท้ายรางวัลซีไรท์ในปี 2545 และปี 2546 "นักปั้นน้ำ" และล่าสุดกับ "แม่น้ำรำลึก"

"แม่น้ำรำลึก" ของเรวัตร์ พันธุ์พิพัฒน์ คว้ารางวัลรางวัลวรรณกรรมสร้างสรรค์ยอดเยี่ยมแห่งอาเซียนหรือซีไรท์ ประจำปี 2547 "เนาวรัตน์ พงษ์ไพบูลย์" อดีตกวีซีไรท์ หนึ่งในคณะกรรมการ ตัดสินกล่าวว่า กวีพนธ์นี้มีความงามทั้งด้านวรรณศิลป์และเนื้อหา โครงเรื่องมีเอกภาพ โดดเด่นด้านจินตภาพ เนื้อหาที่เป็นการนำเสนอวัยเยาว์อันกระจ่างในความทรงจำ อ่านแล้วกินใจ บางบทถึงกับน้ำตาซึม ความงามของหนังสือเล่มนี้ สรุปได้เป็น 4 ประการหลักคือ
#เป็นกวีที่มีชั้นเชิงและวรรณศิลป์สูง
#เป็นกวีที่สามารถสร้างจิตนการให้ผู้อ่านอย่างกว้างไกลและลุ่มลึก
#มีศิลปะในการนำเสนอแบบเดียวกันกับเรื่องสั้นที่โดดเด่นมาก อีกทั้งยังเป็นกวีที่ไม่จงใจกำหนดความรู้สึกให้แก่ผู้อ่าน
#มีความเป็นเอกภาพสูง

## อ้างอิง

หมวดหมู่:นักเขียนจากจังหวัดสุพรรณบุรี
หมวดหมู่:นักประพันธ์รางวัลซีไรต์ชาวไทย
หมวดหมู่:บุคคลจากอำเภอสามชุก
หมวดหมู่:กวีชาวไทย
หมวดหมู่:ศิลปินแห่งชาติสาขาวรรณศิลป์
เจ้าหงิญ

**เจ้าหงิญ** เป็นหนังสือรวมเรื่องสั้นทั้ง 8 เรื่อง ของบินหลา สันกาลาคีรี ได้รับรางวัลวรรณกรรมสร้างสรรค์ยอดเยี่ยมแห่งอาเซียน (ซีไรต์) ของประเทศไทย ประจำปี พ.ศ. 2548 เรื่องสั้นในเล่มจะนำโลกของจินตนาการมาผสานกับโลกของความจริงโดยใช้รูปแบบนิทาน เสนอเนื้อหาเกี่ยวกับการเรียนรู้ประสบการณ์ทางอารมณ์ การเผชิญกับปัญหาและอุปสรรค การแสวงหาความหมายและความสุขของชีวิต แต่ด้วยความเขลา มนุษย์จึงดิ้นรนและหลงอยู่ในมายา ในที่สุด ผู้อ่านจะรับรู้ได้ว่าในโลกของความเป็นจริงนั้น โลกมีหลากหลายทางเลือกที่จะไปสู่วิถีชีวิตที่เรียบง่ายและพอดี อาจอ่านแยกกันเป็นเรื่อง ๆ แต่ด้วยการเรียงร้อยเข้าด้วยกัน ทำให้เรื่องสั้นแต่ละเรื่องกลายเป็นเรื่องสั้นในเรื่องยาว เป็นนิทานซ้อนนิทาน ที่เรื่องต้นกับเรื่องท้ายมาบรรจบกันอย่างแนบเนียน ผู้ประพันธ์สร้างตัวละครหลากหลาย ทั้งคน สัตว์ สิ่งของแบบนิทานเปรียบเทียบที่อุดมด้วยสีสัน รวมทั้งการเล่นคำ โดยเฉพาะชื่อ เจ้าหงิญ ที่สื่อความหลายนัยและอารมณ์ขัน มีลีลาภาษาที่รุ่มรวยด้วยโวหารเร้าจินตนาการและความคิด 

เจ้าหงิญเล่าเรื่องด้วยน้ำเสียงอ่อนหวานและอ่อนโยน ให้เรารู้ว่าในโลกความเป็นจริง ชีวิตไม่ได้เป็นไปดังหวัง หากดำรงอยู่ได้อย่างสันติ ก็ด้วยพลังของความดีงาม ซึ่งกระตุ้นจิตใต้สำนึกของผู้อ่านให้มองโลกในแง่ดี เข้าใจและรักเพื่อนมนุษย์
 

หมวดหมู่:เรื่องสั้นไทย
หมวดหมู่:วรรณกรรมรางวัลซีไรต์
หมวดหมู่:วรรณกรรมในปี พ.ศ. 2548
หมวดหมู่:100 หนังสือดีเพื่อพัฒนาเด็กและเยาวชนไทย
บินหลา สันกาลาคีรี

**บินหลา สันกาลาคีรี** เป็นนามปากกาของ **วุฒิชาติ ชุ่มสนิท** (14 พฤษภาคม พ.ศ. 2508 – 6 พฤศจิกายน พ.ศ. 2568) เป็นนักประพันธ์ชาวไทย ผู้ได้รับรางวัลซีไรต์ ประจำ พ.ศ. 2548 จากผลงาน *[[เจ้าหงิญ]]*

## ประวัติ
วุฒิชาติเกิดที่จังหวัดชุมพร เมื่อวันที่ 14 พฤษภาคม พ.ศ. 2508 จบชั้นมัธยมจากโรงเรียนมหาวชิราวุธ สงขลา เข้าเรียนที่คณะวิทยาการจัดการ มหาวิทยาลัยสงขลานครินทร์ และคณะนิเทศศาสตร์ จุฬาลงกรณ์มหาวิทยาลัย แต่ไม่จบการศึกษา เขาทำงานหนังสือมาตลอด เป็นนักข่าวหนังสือพิมพ์ หัวหน้ากองบรรณาธิการ และเป็นนักเขียนเต็มเวลา เขียนเรื่องสั้น นิยาย วรรณกรรมเยาวชน และสารคดีท่องเที่ยว เรื่องราวส่วนใหญ่ของเขาเป็นเรื่องที่เก็บเกี่ยวจากการเดินทาง (หลายครั้งมีจักรยานเป็นพาหนะ) ด้วยความที่อยู่ไม่เป็นที่เขาจึงนิยามตนเองว่าเป็นเกสต์ไรเตอร์ (guest writer - นักเขียนรับเชิญ) ซึ่งพักอาศัยอยู่ตามเกสต์เฮาส์ (guest house) ซึ่งเขาบอกว่า “ทุกวันนี้ผมก็ยังไม่ปลูกบ้าน เพราะกลัวว่าจะต้องอยู่กับตรงนั้นนานเกินไป มีภาระต้องผ่อน ต้องอดทนกับสิ่งที่แวดล้อมนานเกินไป การที่ผมเช่าบ้านอยู่ผมเปลี่ยนแปลงตนเองง่ายกว่า”

วุฒิชาติเคยเป็นบรรณาธิการนิตยสารไรเตอร์ นิตยสารวรรณกรรมรายเดือน ร่วมกับวรพจน์ พันธุ์พงศ์ วุฒิชาติเสียชีวิตเมื่อวันที่ 6 พฤศจิกายน พ.ศ. 2568

## ผลงาน
เจ้าหงิญ เป็นหนังสือรวมเรื่องสั้นทั้ง 8 เรื่อง ของ บินหลา สันกาลาคีรี ได้รับรางวัลวรรณกรรมสร้างสรรค์ยอดเยี่ยมแห่งอาเซียน (ซีไรต์) ของประเทศไทย ประจำปี พ.ศ. 2548
* คนรักกับจักรยาน 
* คิดถึงทุกปี
* ดวงจันทร์ที่จากไป 
* ดื่มทะเลสาบ อาบทะเลทราย
* เที่ยวสิบทิศ : สิบสองนักเขียน
* นกก้อนหิน 
* บินทีละหลา
* ปลาฉลามฟันหลอ
* ปุชิตา
* รวมเรื่องสั้น คิดถึงทุกปี 
* รอยย่ำที่นำเราไป
* หลังอาน
* เราพบกันเพราะหนังสือ
* ภู-มี-ศาสตร์

## อ้างอิง

หมวดหมู่:นักเขียนเรื่องสั้นชาวไทย
หมวดหมู่:นักประพันธ์รางวัลซีไรต์ชาวไทย
หมวดหมู่:นามปากกา
หมวดหมู่:ศิลปินจากจังหวัดชุมพร
หมวดหมู่:บรรณาธิการหนังสือพิมพ์
หมวดหมู่:บุคคลจากโรงเรียนมหาวชิราวุธ จังหวัดสงขลา
ความน่าจะเป็น (เรื่องสั้น)

right

**ความน่าจะเป็น** เป็นผลงานที่ได้รับรางวัลซีไรต์ หนังสือรวม 10 เรื่องสั้นของปราบดา หยุ่น ที่เคยตีพิมพ์ลงใน นิตยสารแพรวสุดสัปดาห์ พร้อม 3 เรื่องสั้นใหม่ ในหนังสือประกอบด้วยเนื้อหาของแง่มุมของคนที่มองโลก ในมุมกลับ เขาคิด กรองตรอง แล้วกล้ายิงคำถาม ด้วยการตั้งคำถามไว้มากมาย ที่คนทั่วไปไม่เคยถาม ซึ่งแต่ละคำถาม เป็นคำถามที่ผู้คน ไม่เคยคิดจะตอบ และเขาเองก็ไม่ต้องการคำตอบ นับเป็นการสร้างสรรค์จินตนาการ ที่แตกต่างไปจากคนอื่น แต่ทุกคำถามล้วนมี "ความน่าจะเป็น" ทั้งสิ้น

หมวดหมู่:เรื่องสั้นไทย
หมวดหมู่:วรรณกรรมรางวัลซีไรต์
หมวดหมู่:วรรณกรรมในปี พ.ศ. 2543
สว่างวัน ไตรเจริญวิวัฒน์

**สว่างวัน  ไตรเจริญวิวัฒน์** ผู้แปลภาษาสเปนอย่างเป็นทางการ โดยการรับรองจากสถานเอกอัครราชทูตสเปนประจำประเทศไทย  ปัจจุบันดำรงตำแหน่งศาสตราจารย์ ประจำสาขาวิชาภาษาสเปน ภาควิชาภาษาตะวันตก คณะมนุษยศาสตร์  มหาวิทยาลัยรามคำแหง  และสำเร็จการศึกษาระดับปริญญาเอก สาขาวรรณคดีสเปนและละตินอเมริกัน

## การศึกษา
*อักษรศาสตรบัณฑิต คณะอักษรศาสตร์ จุฬาลงกรณ์มหาวิทยาลัย (เกียรตินิยมอันดับหนึ่ง เหรียญทอง)
*ปริญญาโทสาขาภาษาและวรรณคดีสเปน จากมหาวิทยาลัย N.Y.U. In Spain ทุนรัฐบาลสเปน 

## ผลงานด้านวิชาการ
*คู่มือกระจายคำกริยา (ผลงานร่วมกับเอ๊ดดูอาร์โด  โดมิงเกซ ซูเรีย), สำนักพิมพ์มหาวิทยาลัยรามคำแหง, 2548.
*ภาษาสเปนเรียนเร็ว ฉบับไทยเที่ยวสเปน (ผลงานร่วมกับรัศมี กฤษณมิษ และวิภาดา เพ็ชรรักษ์), โรงพิมพ์ฟ้าอภัย, 2544.
*ภาษาสเปนพื้นฐาน 3, สำนักพิมพ์มหาวิทยาลัยรามคำแหง, 2542.
*พจนานุกรมสเปน – ไทย (ผลงานวิจัยร่วมกับรัศมี กฤษณมิษ และวิภาดา เพ็ชรรักษ์), โรงพิมพ์ฟ้าอภัย, 2542.
*พจนานุกรมไทย - สเปน (ผลงานวิจัยร่วมกับรัศมี กฤษณมิษ, วิภาดา เพ็ชรรักษ์ และสถาพร ทิพยศักดิ์), โรงพิมพ์ฟ้าอภัย, 2540.

## ผลงานด้านวรรณกรรม
*ผลงานแปลเรื่อง **[[ดอนกิโฆเต้|ดอนกิโฆเต้ แห่งลามันช่า ขุนนางต่ำศักดิ์นักฝัน]]** จากภาษาสเปน - El Ingenioso Hidalgo Don Quijote de la Mancha  สำนักพิมพ์ผีเสื้อ, 2548.
*ผลงานแปลเรื่อง **หนิ่งงุ้นโน่** จากภาษาสเปน - Historías de Ninguno, สำนักพิมพ์ผีเสื้อ, 2539.
*ผลงานแปลเรื่อง **โลกของเธอ บิเบียน่า** จากภาษาสเปน - Bibiana y su mundo, โรงพิมพ์ฟ้าอภัย, 2540. (ได้รับคัดเลือกจากกระทรวงศึกษาธิการให้เป็นหนังสืออ่านนอกเวลา ระดับมัธยมปลาย)
*ผลงานแปลเรื่อง **โบนี่ มาร๎ติน  (เกือบจะ) โชคร้ายที่เกิดมารวย**  จากภาษาสเปน - La Leyenda de Boni Martín, โรงพิมพ์ฟ้าอภัย, 2542

## เกียรติคุณ
*เครื่องราชอิสริยาภรณ์ระดับ Isabel la Católica (อิซาเบล ลา กาตอลิก้า) นับเป็นเครื่องราชฯ สูงสุดที่ประเทศสเปนจะมอบให้แก่ผู้ทำคุณงามความดีด้านวัฒนธรรม

หมวดหมู่:นักแปลชาวไทย
หมวดหมู่:นักแปลภาษาสเปน
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
วัดพระพุทธบาท

**วัดพระพุทธบาท** อาจหมายถึง
* วัดพระพุทธบาทราชวรมหาวิหาร อำเภอพระพุทธบาท จังหวัดสระบุรี
* วัดพระพุทธบาท จังหวัดนครศรีธรรมราช
* วัดพระพุทธบาท จังหวัดนครสวรรค์
* วัดพระพุทธบาท จังหวัดหนองคาย

## ดูเพิ่ม
* วัดพระพุทธบาทน้อย อำเภอแก่งคอย จังหวัดสระบุรี
* วัดพระพุทธบาทตากผ้า อำเภอป่าซาง จังหวัดลำพูน
* วัดพระพุทธบาทห้วยต้ม อำเภอลี้ จังหวัดลำพูน
* วัดพระพุทธบาทสี่รอย อำเภอแม่ริม จังหวัดเชียงใหม่
* วัดพระพุทธบาทยโสธร อำเภอมหาชนะชัย จังหวัดยโสธร
* วัดพระพุทธบาทศรีสุราษฎร์ อำเภอกาญจนดิษฐ์ จังหวัดสุราษฎร์ธานี

พระพุทธบาท
นักแต่งเพลง

**นักแต่งเพลง** () หมายถึง ผู้ประพันธ์บทเพลง โดยกำหนดการจัดกระทำต่อเสียงให้อยู่ในรูปแบบใดรูปแบบหนึ่ง ไม่ว่าจะเป็นรูปแบบที่มีเพียงการขับร้อง รูปแบบที่มีเพียงเครื่องดนตรี หรือรูปแบบที่มีทั้งการขับร้องและเครื่องดนตรี

นักแต่งเพลงเป็นผู้ที่มีความสามารถในการคิดท่วงทำนอง และเนื้อเพลง มีความคิดสร้างสรรค์ ที่จะนำความรู้สึก หรือเหตุการณ์ต่างๆ มาถ่ายทอดเป็นบทเพลงที่มีความหมาย และประทับใจผู้ฟัง นับว่า นักแต่งเพลงมีส่วนสำคัญ ที่จะสร้างความนิยมให้กับนักร้อง นักแต่งเพลงที่มีผลงานเป็นที่ประจักษ์มีมากมาย 


หมวดหมู่:เพลง
หมวดหมู่:อาชีพเกี่ยวกับดนตรี
รัฐวิกทอเรีย

**รัฐวิกทอเรีย** () เป็นรัฐหนึ่งของประเทศออสเตรเลียที่ตั้งอยู่ทางตะวันออกเฉียงใต้ของประเทศ ตั้งอยู่ทางใต้ของรัฐนิวเซาท์เวลส์ วิกทอเรียเป็นรัฐที่มีพื้นที่เล็กที่สุดเป็นอันดับสองของออสเตรเลีย แต่มีประชากรหนาแน่นที่สุด มีประชากรอาศัยอยู่ในรัฐนี้คิดเป็นร้อยละ 26 ของชาวออสเตรเลียทั้งหมด

เมลเบิร์นเป็นเมืองหลวงและเมืองที่ใหญ่ที่สุดของรัฐวิกทอเรีย  และมีประชากรขอรัฐอาศัยอยู่มากที่สุดถึง 70% เป็นศูนย์กลางที่มีชื่อเสียงทางด้านศิลปวัฒนธรรม การเงิน และการคมนาคมเนื่องจากมีท่าอากาศยานนานาชาติ ท่าเรือโดยสารและขนส่ง และทางรถไฟเชื่อมระหว่างรัฐใกล้เคียง

## ประวัติศาสตร์

## ภูมิประเทศ
พื้นที่ประมาณร้อยละ 36 ของรัฐวิคตอเรียเป็นป่าไม้ แม่น้ำเมอร์รีย์ (Murray) เป็นแม่น้ำที่มีความยาวที่สุดของรัฐ และมีทะเลสาบขนาดใหญ่หลายแห่ง รัฐวิกตอเรียมีชายฝั่งที่ทอดยาวกว่า 1,600 กิโลเมตร เป็นแนวกั้นระหว่างมหาสมุทรทางตอนใต้ และช่องแคบบาสส์ (Bass) รวมทั้งแยกระหว่างพื้นแผ่นดินใหญ่ของประเทศออสเตรเลีย และเกาะแทสเมเนีย

## ภูมิอากาศ
รัฐวิกตอเรียตั้งอยู่ในเขตอากาศแบบกึ่งเขตร้อนและเขตหนาว

* ฤดูร้อน  อุณหภูมิเฉลี่ยตั้งแต่ 13-25 องศาเซลเซียส (55-77 องศาฟาเรนไฮต์)
* ฤดูหนาว  อุณหภูมิเฉลี่ยตั้งแต่ 5-13 องศาเซลเซียส (41-55 องศาฟาเรนไฮต์)

## อ้างอิง

## แหล่งข้อมูลอื่น

รัฐวิกทอเรีย
หมวดหมู่:รัฐและดินแดนของประเทศออสเตรเลีย
หมวดหมู่:รัฐและดินแดนที่ก่อตั้งในปี พ.ศ. 2394
หมวดหมู่:อดีตอาณานิคมของอังกฤษ
หมวดหมู่:อดีตอาณานิคมและรัฐในอารักขาของอังกฤษในเขตโอเชียเนีย
หมวดหมู่:สถานที่ที่ตั้งชื่อตามพระนามของสมเด็จพระราชินีนาถวิกตอเรีย
ทำนองเพลง

**ทำนอง** () คือ ความต่อเนื่องของโน้ตดนตรี ที่เรียงร้อยอย่างเหมาะสม การใช้เสียงสูง เสียงต่ำ เสียงยาว เสียงสั้น นำมาปะติดปะต่อกันเป็นชุด ทำนองยังต้องมีจังหวะเป็นส่วนหนึ่งที่ขาดไม่ได้ ทำนองที่ดีต้องมีความหมาย มีเสียงที่สมดุล และมีเอกลักษณ์ สร้างความประทับใจให้แก่ผู้ฟัง
ทำนองมีหลายลักษณะแตกต่างกันออกไป องค์ประกอบของทำนองที่ควรทราบ ได้แก่
# จังหวะของทำนอง (Melodic Rhythm) จังหวะของทำนองคือ ความสั้นยาวของระดับเสียงแต่ละเสียงที่ประกอบกันเป็นทำนอง
# มิติของทำนอง (Melodic Dimensions) มิติของทำนอง ประกอบด้วย 2 ส่วน คือ ความยาวและช่วงกว้าง
## ความยาว (Length) ทำนองบางครั้งอาจจะสั้น ๆ เป็นส่วน ๆ ซึ่งส่วนที่เล็กสุดหรือสั้นที่สุดเรียกว่า โมทีฟ (Motive) บางครั้งอาจเป็นทำนองที่ยาวมาก ๆ
## ช่วงกว้าง (Range) คือ ระยะระหว่างระดับเสียงต่ำสุดจนถึงระดับเสียงสูงสุด

## ช่วงเสียงของทำนอง (Register)

ทำนองเพลงอาจจะอยู่ในช่วงเสียงใดช่วงเสียงหนึ่ง เช่น ในช่วงเสียงต่ำ กลาง หรือสูง บางครั้งทำนองอาจจะเคลื่อนที่จากช่วงเสียงหนึ่งไปยังอีกช่วงเสียงหนึ่งก็ได้ 
ทิศทางของทำนอง (Direction)
ทิศทางของทำนองหมายถึง การเคลื่อนที่ของทำนอง กล่าวคือทำนองอาจจะเคลื่อนที่ไปในหลายทิศทาง เช่น เคลื่อนที่ขึ้น เคลื่อนที่ลง หรืออยู่กับที่ โดยปกติทำนองมักจะเคลื่อนที่ขึ้นจุดสูงสุดเมื่อเนื้อหาของเพลงดำเนินไปถึงจุดสำคัญที่สุด ปกติการเคลื่อนที่ของทำนองอาจจะเป็นในลักษณะกระโดด (Disjunct Progression) หรือเรียงกันไป (Conjunct Progression) บทเพลงนั้นจะน่าสนใจ น่าฟัง หรือชวนฉงนสงสัย ขึ้นอยู่กับผลรวมของคุณสมบัติต่าง ๆ ของทำนอง ทำนองจัดเป็นลักษณะพื้นฐานของดนตรีหรือบทเพลง โดยทั่วไปทำนองที่เป็นหลักในบทเพลงหนึ่งจะเรียกว่าทำนองหลัก (Main Theme) ในแต่ละบทเพลงอาจจะมีทำนองหลักได้มากกว่า 1 ทำนอง

## อ้างอิง

หมวดหมู่:เพลง
หมวดหมู่:เสียงประสาน
โกสต์ อิน เดอะ เชลล์ 2: อินโนเซนส์

**โกสต์ อิน เดอะ เชลล์ 2: อินโนเซนส์** (; ) เป็นภาพยนตร์อนิเมะภาคต่อของ Ghost in the Shell เข้าฉายในญี่ปุ่น เมื่อวันที่ 6 มีนาคม ค.ศ. 2004 ในสหรัฐอเมริกา เมื่อวันที่17 กันยายน ค.ศ. 2004 *Innocence* ใช้ทุนสร้างประมาณ 20 ล้านดอลลาร์สหรัฐ (ประมาณ 2 พันล้านเยน) ด้วยความที่ต้องการจะเพิ่มเงินทุน ประธานบริษัท Production I.G ได้ขอให้ โทชิโอะ สุซึกิ ประธานของ สตูดิโอจิบลิ เข้ามาทำหน้าที่ผู้อำนวยการสร้าง ภาพยนตร์เรื่องนี้ กำกับโดยมาโมรุ โอชิอิ ด้วยเนื้อเรื่องที่เชื่อมโยงกับมังงะของ ชิโร่ มาซามุเนะ อำนวยการผลิตโดย Production I.G ซึ่งอำนวยการผลิตภาพยนตร์เรื่อง *[[Ghost in the Shell: Stand Alone Complex]]* ด้วยเช่นกัน

## แหล่งข้อมูลอื่น
* Ghost in the Shell: Innocence ใน IMDB
* เว็บไซต์อย่างเป็นทางการ (ภาษาญี่ปุ่น) 
* Ghost in the Shell 2 - Innocence (ภาษาอังกฤษ) 
* เว็บไซต์ของ Production I.G (ภาษาอังกฤษ)
* บทวิจารณ์ในเว็บไซต์ Midnight Eye
* Beyond Anime - A Brief Guide to Experimental Japanese Animation
* Innocence-Anime's Vision of the Ultimate City of the Future (ภาษาญี่ปุ่น/อังกฤษ) 
* www.1101.com
* Video effects screens from Adobe 
* วิดีโอจากเว็บไซต์เทศกาลภาพยนตร์ เมืองคานส์) 
* Man a Machine
* Dolls of Hans Bellmer
* Bellmer paintings 
* แมกาซีน (ภาษาฝรั่งเศสในฟอร์แมต PDF ) เกี่ยวกับ Innocence  จาก http://www.ifdiffusion.com/cannes2004.html 
* Quotes of Innocence (ภาษาญี่ปุ่น) 
* Innocence FAQ (ภาษาญี่ปุ่น)

หมวดหมู่:อนิเมะ
หมวดหมู่:การ์ตูนญี่ปุ่น
หมวดหมู่:สตูดิโอจิบลิ
หมวดหมู่:ภาพยนตร์ญี่ปุ่น
หมวดหมู่:ภาพยนตร์อนิเมะที่สร้างจากมังงะ
หมวดหมู่:โปรดักชัน ไอ.จี
หมวดหมู่:โกสต์อินเดอะเชลล์
ระบบแมกคูน-ไรซ์ชาวเออร์

**แมกคูน-ไรซ์ชาวเออร์** (McCune-Reischauer) เป็น 1 ใน 2 ระบบการถอดอักษรเกาหลีเป็นอักษรโรมัน ที่นิยมใช้ในภาษาเกาหลี  เริ่มพัฒนาใน พ.ศ. 2480 (ค.ศ. 1937) และได้รับการยอมรับในวงกว้างในและนอกประเทศเกาหลี โดยในประเทศเกาหลีใต้ได้มีการใช้ระบบที่ดัดแปลงจากระบบนี้จนถึง พ.ศ. 2545 ที่ได้เปลี่ยนมาใช้ระบบใหม่ ระบบกระทรวงวัฒนธรรมเกาหลี 2000 ในขณะที่ประเทศเกาหลีเหนือยังคงใช้งานอยู่จนถึงปัจจุบัน

ระบบนี้ได้รับการคิดค้นใน พ.ศ. 2482  โดยจอร์จ เอ็ม. แมกคูน และเอ็ดวิน โอ. ไรซ์ชาวเออร์ ระบบนี้ไม่ได้มุ่งที่จะปริวรรตอักษรฮันกึล แต่เน้นการถ่ายเสียงทางสัทศาสตร์เป็นหลักโดยมีข้อยกเว้นบางประการ

## การถอดอักษร
นี่คือตารางระบบแมกคูน-ไรซ์ชาวเวอร์แบบง่าย 

### สระ

* เขียนเป็น *ë* เมื่อตามหลัง  และ  โดยมีไว้เพื่อแยก  (*ae*) จาก  (*aë*) และ  (*oe*) กับ  (*oë*) อักษรประสม  (*aë*) กับ  (*oë*) แทบไม่ค่อยได้ใช้ ยกเว้นในกรณีที่คำนามมาก่อนหน้าคำบุพบทเช่น 회사에서 *hoesaësŏ* (ที่บริษัท) และ 차고에 *ch'agoë* (ในโรงรถ)
* นามสกุลเกาหลี  และ  ถอดรูปเป็น *Yi* ไม่ใช่ *I* (เช่น  ถอดรูปเป็น *Yi Sunsin*)

### พยัญชนะ

:* ทวิอักษรพยัญชนะ () ปรากฏเฉพาะรูปท้าย และถอดรูปด้วยตัวสะกดจริง

::# พยัญชนะต้น ㅇ จะถือว่าไม่มีเสียง จึงดึงเสียงพยัญชนะมาจากตัวสะกดในคำก่อนหน้า
::# 쉬 ถอดรูปอักษรโรมันเป็น *shwi*
::# ในศัพท์จีน-เกาหลี ถอดรูปเป็น *lt* และ *lch* ตามลำดับ

ตามปกติแล้ว การตัดสินใจว่าอักษร ㄱ, ㄷ, ㅂ และ ㅈ จะใช้ *g* หรือ *k*, *b* หรือ *p*, *d* หรือ *t* และ *j* หรือ *ch* สามารถพิจารณาว่าเป็นเสียงหนักหรือเสียงเบา ถ้าเป็นเสียงหนักใช้ *g*, *b*, *d* หรือ *j* และถ้าเป็นเสียงเบาใช้ *k*, *p*, *t* หรือ *ch* ตามลำดับ การพิจารณาสำเนียงเช่นนี้จะสำคัญมากกว่าตารางที่ให้มา

### ตัวอย่าง
ตัวอย่างง่าย:

* 부산  pusan
* 못하다  mothada
* 먹다 mŏkta
* 먹었다 mŏgŏtta
* 연락 yŏllak
* 한국말 han'gungmal
* 먹는군요 mŏngnŭn'gunyo
* 역량 yŏngnyang
* 십리 simni
* 같이 kach'i
* 않다 ant'a

## ดูเพิ่ม
* การถอดอักษรเกาหลีเป็นอักษรโรมัน
* อักษรฮันกึล

## อ้างอิง

## แหล่งข้อมูลอื่น
* A Practical Guide to McCune–Reischauer Romanization: Rules, guidelines, and font
* Comparison table of different romanization systems from UN Working Group on Romanization Systems (PDF file)
* PDF files of the 1939 paper, and the 1961 paper
* 
* Online tool for McCune–Reischauer romanization (with BGN modifications)

มแกคูน-ไรซ์ชาวเออร์
มแกคูน-ไรซ์ชาวเออร์
ระบบกระทรวงวัฒนธรรมเกาหลี 2000

**ระบบกระทรวงวัฒนธรรมเกาหลี 2000** (Ministry of Culture 2000, MC 2000) หรือ **การถอดอักษรเกาหลีเป็นอักษรโรมันฉบับปรับปรุง** (Revised Romanization of Korean, RR)  เป็น 1 ใน 2 ระบบการถอดอักษรเกาหลีเป็นอักษรโรมัน ที่นิยมใช้ในภาษาเกาหลี และใช้อย่างเป็นทางการในประเทศเกาหลีใต้ ในปัจจุบัน โดยเริ่มใช้เมื่อ 4 กรกฎาคม พ.ศ. 2543 (ค.ศ. 2000) ประกาศใช้แทนที่ระบบเก่า ระบบแมกคูน-ไรซ์ชาวเออร์ ที่ใช้อย่างเป็นทางการในช่วง 2527-2543 โดยระบบกระทรวงวัฒนธรรมเกาหลี 2000 มีลักษณะคล้ายคลึงกับระบบก่อนหน้าที่ใช้ก่อนช่วง พ.ศ. 2527 

ระบบนี้ใช้แทนที่ระบบเก่าพัฒนาโดยสถาบันภาษาเกาหลีแห่งชาติ ในปี พ.ศ. 2538 และเริ่มใช้อย่างเป็นทางการเมื่อวันที่ 4 กรกฎาคม พ.ศ. 2543 โดยได้ปรับปรุงการใช้งาน คำศัพท์หลายคำที่ออกเสียงไม่ตรงกับต้นฉบับภาษาเกาหลี รวมถึงการใช้ตัวอักษรแบบธรรมดาไม่มีสัญลักษณ์พิเศษเหนือตัวอักษรโรมันซึ่งยากต่อการใช้งาน

ภายหลังจากการใช้ระบบนี้ รัฐบาลเกาหลีใต้ได้ใช้ระบบนี้ในการเปลี่ยนแปลงป้ายบอกทางและเอกสารทางราชการ อย่างไรก็ตามถึงแม้ว่าระบบนี้ใช้อย่างเป็นทางการในประเทศเกาหลีใต้ นักวิชาการหลายคนในเกาหลีใต้ยังคงใช้ระบบแมกคูน-ไรซ์ชาวเออร์

## การถอดอักษร
### สระ

#### สระเดี่ยว

#### สระรวม

### พยัญชนะ

### กฎพิเศษ
ระบบการถอดภาษาเกาหลีระบบนี้จะมีกฎพิเศษสำหรับการถอดตัวสะกดและพยัญชนะต้นตัวต่อไปเป็นบางกรณีเพื่อให้สะท้อนการอ่านออกเสียง เช่น 합니다&nbsp;*ha*'bn**ida'' → ''ha**mn**ida'' ดังตาราง (กรณีพิเศษเหล่านี้จะมีพื้นหลังเป็นสีเหลือง)



กฎเหล่านี้จะไม่ใช้กับชื่อคน เช่น 정석민 จะถอดอักษรเป็น ''Jeong Seo**k**min'' หรือ ''Jeong Seo**k*'-min*

## ดูเพิ่ม
* ภาษาเกาหลี
* ระบบแมกคูน-ไรซ์ชาวเออร์

หมวดหมู่:ภาษาเกาหลี
หมวดหมู่:มาตรฐานไอเอสโอ
หมวดหมู่:การถอดอักษรเกาหลีเป็นอักษรโรมัน
รางวัลฟุตบอลโลก

:*บทความหลักดูที่ [[ฟุตบอลโลก]]*

เมื่อจบการแข่งขันฟุตบอลโลกรอบสุดท้ายในแต่ละปี จะมีการจัดรางวัลให้กับทีมและผู้เล่นในด้านต่าง ๆ 

## รางวัล
ในปัจจุบันมีอยู่ 6 รางวัล
* **รองเท้าทองคำ** (Golden Boot) รางวัลสำหรับผู้ทำประตูรวมสูงสุดในฟุตบอลโลกรอบสุดท้าย ชื่อเดิมว่า บูตทองคำ (Golden Boot) เริ่มมีตั้งแต่ฟุตบอลโลก 1930 และตั้งแต่ฟุตบอลโลก 1982 ได้มีอาดิดาสเป็นผู้สนับสนุน และใช้ชื่อรางวัลว่า "รองเท้าทองคำอาดิดาส"
* **บอลทองคำ** (Golden Ball) หรือ "บอลทองคำอาดิดาส" รางวัลสำหรับผู้เล่นยอดเยี่ยม เริ่มมีครั้งแรกเมื่อฟุตบอลโลก 1982
* **ถุงมือทองคำ** (Golden Glove) รางวัลสำหรับผู้รักษาประตูยอดเยี่ยม เริ่มมีครั้งแรกเมื่อฟุตบอลโลก 1994
* **รางวัลทีมที่เล่นขาวสะอาด** (FIFA Fair Play Award) รางวัลสำหรับทีมที่เล่นได้อย่างยุติธรรม เริ่มมีครั้งแรกเมื่อฟุตบอลโลก 1978
* **รางวัลทีมที่น่าสนใจ** (Most Entertaining Team) รางวัลสำหรับทีมที่เล่นได้น่าสนใจต่อประชาชน คัดเลือกจากโพลเริ่มมีครั้งแรกเมื่อฟุตบอลโลก 1994
* **รางวัลเยาวชนยอดเยี่ยม** (Best Young Player) ปัจจุบันชื่อโฆษณาว่ายิลเลต เป็นรางวัลสำหรับนักฟุตบอลอายุต่ำกว่า 21 ปีที่มีความสามารถโดดเด่น เริ่มมีครั้งแรกในฟุตบอลโลก 2006

## รองเท้าทองคำ
รางวัลสำหรับผู้ทำประตูสูงสุดในฟุตบอลโลกรอบสุดท้ายในแต่ละปี

## บอลทองคำ
รางวัลบอลทองคำ สำหรับผู้เล่นที่โดดเด่น

## ถุงมือทองคำ
### รางวัลยาชิน
รางวัลยาชิน (Yashin Award) สำหรับผู้รักษาประตูยอดเยี่ยมตั้งชื่อเป็นเกียรติแก่ผู้รักษาประตูชาวรัสเซีย เลฟ ยาชิน เริ่มมีครั้งแรกในฟุตบอลโลก 1994

### รางวัลถุงมือทองคำ
ในปี 2010 เปลี่ยนชื่อจากรางวัลยาชินเป็นรางวัลถุงมือทองคำ

## รางวัลทีมที่เล่นขาวสะอาด

## ทีมน่าสนใจ
ทีมที่ได้เล่นตื่นเต้น น่าจับตามองในฟุตบอลโลก

## รางวัลดาวรุ่งยอดเยี่ยม
รางวัลดาวรุ่งยอดเยี่ยม (ในปัจจุบันใช้ชื่อว่า "รางวัลดาวรุ่งยอดเยี่ยมยิลเลต" โดยยิลเลตเป็นผู้สนับสนุนหลัก) เป็นรางวัลสำหรับนักฟุตบอลที่อายุไม่เกิน 21 ปี ที่มีผลงานยอดเยี่ยมในฟุตบอลโลก เริ่มมีครั้งแรกในฟุตบอลโลก 2006

## ทีมยอดเยี่ยม
ทีมรวมดารา (All-Star Team) หรือทีมรวมดารามาสเตอร์การ์ด (Mastercard All-Star Team) เป็นทีมที่รวบรวมรายชื่อนักฟุตบอลยอดเยี่ยม 23 คนจากนักฟุตบอลทั้งหมด ก่อนหน้าฟุตบอลโลก 2006 ทีมออลสตาร์ประกอบด้วยนักฟุตบอล 16 คน

หมวดหมู่:ฟุตบอลโลก
หมวดหมู่:รางวัลฟุตบอล
หมวดหมู่:รางวัลฟีฟ่า
มาร์แซย์

**มาร์แซย์** () หรือ **มาร์เซยอ** () เป็นเมืองเอกของจังหวัดบุช-ดูว์-โรน และเมืองเอกของแคว้นพรอว็องซาลป์-โกตดาซูร์ ตั้งอยู่ทางตอนใต้ของประเทศฝรั่งเศส ริมชายฝั่งทะเลเมดิเตอร์เรเนียน ใกล้กับปากแม่น้ำโรน เป็นเมืองท่าที่สำคัญของประเทศ มาร์แซย์ครอบคลุมพื้นที่  และมีประชากรในปี ค.ศ. 2021 จำนวน 873,076 ทำให้เป็นเมืองที่มีประชากรมากเป็นอันดับ 2 ของประเทศ เขตมหานครของมาร์แซย์ ซึ่งครอบคลุมกว่า  มีประชากรในปี ค.ศ. 2010 จำนวน 1,831,500 คน ทำให้เป็นเขตมหานครที่ใหญ่เป็นอันดับสามของประเทศฝรั่งเศส รองจากเขตมหานครของปารีสและลียง

## ภูมิอากาศ


## อ้างอิง

## แหล่งข้อมูลอื่น

*  
*https://www.lafriche.org

หมวดหมู่:เมืองหลวงทางวัฒนธรรมของยุโรป
หมวดหมู่:เมืองในจังหวัดบุช-ดูว์-โรน
อาเมเดโอ อาโวกาโดร

**เคานต์ โลเรนโซ โรมาโน อาเมเดโอ การ์โล อาโวกาโดร ดี กวาเรญญา เอ แชร์เรโต** (; 9 สิงหาคม พ.ศ. 2319 –  9 กรกฎาคม พ.ศ. 2399) นักวิทยาศาสตร์สาขาเคมีชาวอิตาลี เกิดที่เมืองตูริน ประเทศอิตาลี ผู้ได้รับการยกย่องว่าเป็นผู้สร้างทฤษฎี “โมลาริตี” ที่ว่าด้วยน้ำหนักโมเลกุล *[[เลขอาโวกาโดร]]* และ *กฎอาโวกาโดร* ที่ปรากฏในวิชาเคมีตั้งขึ้นเพื่อเป็นเกียรติแก่เขา

ในปี พ.ศ. 2354 อาโวกาโดรได้สร้างสมมุติฐานที่เรียกในเวลาต่อมาว่า “*กฎอาโวกาโดร*” ดังกล่าว ที่ว่าบริมาตรของแก๊สจะมีจำนวนโมเลกุลเท่ากันถ้าอยู่ภายใต้ความดันที่เท่ากันและมีอุณหภูมิเท่ากัน สมมุติฐานนี้ไม่ได้รับการยอมรับจนกระทั่งเมื่อ “*แคนนิซซาโร*” พิสูจน์ได้เมื่อประมาณ ปี พ.ศ. 2394- พ.ศ. 2402 

**อาโวกาโดร**ดำรงตำแหน่งศาสตราจารย์สาขาฟิสิกส์ที่มหาวิทยาลัยตูรินระหว่าง พ.ศ. 2377- พ.ศ. 2402

หมวดหมู่:นักเคมีชาวอิตาลี
เลขอาโวกาโดร

[thumb|[อาเมเดโอ อาโวกาโดร]]
**เลขอาโวกาโดร** () หรือ **ค่าคงตัวอาโวกาโดร** () คือ จำนวนของอะตอมของธาตุคาร์บอนในไอโซโทปคาร์บอน-12 จำนวน 12 กรัมเท่ากับ (6.022140857±0.000000074) ×1023 มวลสัมพัทธ์อะตอมของธาตุใด ๆ ก็ตามที่มีหน่วยใด ๆ ก็ตามจะมีจำนวนอะตอมเท่านี้ 

เลขอาโวกาโดรเป็นชื่อที่ตั้งตามชื่อของอาเมเดโอ อาโวกาโดร นักวิทยาศาสตร์ชาวอิตาลี ซึ่งได้ตั้งสมมุติฐานไว้เมื่อ  พ.ศ. 2354
หมวดหมู่:ค่าคงตัวทางฟิสิกส์
หมวดหมู่:เคมี
ไซออน (รถยนต์)

**ไซออน** () เป็นชื่อยี่ห้อรถในเครือโตโยต้า ซึ่งทำการตลาดที่สหรัฐอเมริกาเท่านั้น ก่อตั้งในปี พ.ศ. 2546 โตโยต้าก่อตั้งรถยนต์ยี่ห้อขึ้นมาเพื่อเจาะตลาดกลุ่มวัยรุ่น

รถของไซออนที่ขายจะเป็นแบบเดียวกับรถโตโยต้าบางรุ่นในญี่ปุ่น เช่น 
* ไซออน xD (เดิมเป็นรุ่น xA) คือ โตโยต้า ist 
* ไซออน xB คือ โตโยต้า บีบี (bB)
* ไซออน iQ คือ โตโยต้า ไอคิว
* ไซออน FR-S คือ โตโยต้า 86 หรือ ซูบารุ BRZ
สำหรับรุ่นล่าสุดคือ ไซออน tC นั้น ทางไซออนพัฒนาขึ้นเอง โดยจะไม่เป็นรถที่ดูคล้ายกับรถยนต์โตโยต้ารุ่นใดๆ อย่างไรก็ตามรถรุ่นนี้ใช้แชสซีส์แบบเดียวกันกับโตโยต้า อเวนซิส 

## แหล่งข้อมูลอื่น
* ไซออน สหรัฐอเมริกา 

หมวดหมู่:โตโยต้า
หมวดหมู่:ตราสินค้ารถยนต์
ฮีโน่

**บริษัท ฮีโน่มอเตอร์ จำกัด** (日野自動車株式会社, *Hino Jidōsha*) เป็นบริษัทที่ผลิตรถบรรทุกและรถโดยสาร ในเครือโตโยต้า มีสำนักงานใหญ่ตั้งอยู่ที่นครฮิโนะ กรุงโตเกียว ประเทศญี่ปุ่น

## จุดเริ่มต้น
ในปี พ.ศ. 2485 ฮีโน่ ได้แยกตัวออกมาจาก บริษัท ดีเซลมอเตอร์ อินดัสทรี จำกัด ในนาม บริษัทฮีโน่ เฮฟวี่ อินดัสทรี และหลังจากสิ้นสุดสงครามโลกครั้งที่ 2 บริษัทได้มีการยกเลิกการผลิตเครื่องจักรกลขนาดใหญ่ที่มีการใช้งานทางทะเลและได้ลงนามในสนธิสัญญา ยกเลิกคำว่า "เฮฟวี่" ออกจากชื่อบริษัท เพื่อมุ่งเน้นผลิต รถยนต์นั่ง, รถโดยสาร, รถบรรทุก และเครื่องยนต์ดีเซล

## แหล่งข้อมูลอื่น
* ฮีโน่ ญี่ปุ่น
* ฮีโน่ ประเทศไทย
* ตัวแทนจำหน่ายฮีโน่ ประเทศไทย
* แหล่งข้อมูลรถบรรทุกฮีโน่

หมวดหมู่:โตโยต้า
หมวดหมู่:บริษัทรถยนต์ญี่ปุ่น
หมวดหมู่:ตราสินค้ารถยนต์
หมวดหมู่:บริษัทของญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2485
หมวดหมู่:ผู้ผลิตยานพาหนะทหาร
โซฟา (วงดนตรี)

**โซฟา**  เกิดจากการรวมตัวของ 2 สมาชิก คือ จักรธร ขจรไชยกูล และ ไบรอันเทพ วัยโทวิช ที่เคยออกอัลบั้มร่วมกับเพื่อนอีก 2 คน ในนามวง "พิกซิล" ด้วยเหตุผลที่ต้องการทำดนตรีร็อกในลักษณะที่นุ่มนวลกว่า และเพื่อนๆ มีภารกิจอื่นๆ ทำให้ออกผลงานในนามวงพิกซิลไม่ได้ในช่วงนั้น โซฟา ออกอัลบั้มแรกกับสังกัด อันเดอร์โทน เรคคอร์ดส ก่อนจะย้ายเข้ามาอยู่ในสังกัด จีนี่ เรคคอร์ดส ในเครือ "จีเอ็มเอ็ม แกรมมี่" มีเพลงดังอย่าง "ได้โปรด", "เรื่องมหัศจรรย์" และ "จะเก็บเรื่องราวของเราเอาไว้"

## สมาชิก
* จักรธร ขจรไชยกูล (โตน) ร้องนำ,กีตาร์ 
* ไบรอันเทพ วัยโทวิช (ไบรอัน) กีต้าร์ 

## ผลงาน
### โซฟา (ซิงเกิล) (พ.ศ. 2544)
# วันหนึ่ง
# ได้โปรด (Radio Edit)
# ได้โปรด (Album Version)

### Not So Sad (พ.ศ. 2544)
# Prelude
# วันหนึ่ง
# ได้โปรด
# ความสุข
# โลกนี้
# ถ้าเธอกอดฉัน
# แล้วแต่เธอ
# อยู่ในใจฉันเถอะ
# กลัว
# ไม่ต้องทำอย่างนี้
# มันไม่เศร้าสักหน่อย 

### Sofa (พ.ศ. 2547)
# เรื่องมหัศจรรย์
# จะเก็บเรื่องราวของเราเอาไว้
# ก็
# High
# เพราะว่าเธอควรอยู่กับฉัน
# แต่
# ใจร้าย
# หาก
# ความรัก
# สะกด 

### Yes! (พ.ศ. 2549)
#  คิดมาก
# คำว่ารัก
# มองคนผิด
# เธอคือคนที่ฉันขอ
# ผ่อนคลาย
# ซึ้ง
# ตามหา
# คนสองคน
# เมื่อไร...
# วันเก่า

### Deep EP (พ.ศ. 2550)
# โชคชะตา
# เพียงฝันไป

## ผลงานพิเศษ
### Perspective 1
สังกัด แฟตเรดิโอ
# ไม่ลืม 

### Replay 1
สังกัด จีนี่ เรคคอร์ดส
# หมั่นคอยดูแลและรักษาดวงใจ
# รักยืนยง

### Replay 2
สังกัด จีนี่ เรคคอร์ดส
# ปาฏิหาริย์
# ไม่ต่างกัน

## ผลงานอื่นๆ
# เพลง "เตียง" ในนามวง พิกซิล ในอัลบั้มรวมเพลงชุด Wave Impression
# เพลง "ฉันไม่รู้จะรักเธอนานเท่าไร" ในนามวง ทูเดย์ส อะโกคิดส์ ในอัลบั้มชุด Time Machine
# พิกซิล อัลบั้ม Vision (พ.ศ. 2542)
# พิกซิล อัลบั้ม P.X.L. Volume Two (พ.ศ. 2545)

## แหล่งข้อมูลอื่น
* เว็บไซต์อย่างเป็นทางการ  

หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 2000
อุทยานประวัติศาสตร์ศรีสัชนาลัย

[thumb|375px|ผังอุทยานประวัติศาสตร์ศรีสัชนาลัย <br> 1. [วัดพระศรีรัตนมหาธาตุเชลียง (วัดพระปรางค์)  2. วัดชมชื่น   3. กำแพงเจ้าจันทน์  4. วัดโดกสิงคาราม  5. วัดนางพญา  6. วัดสวนแก้วอุทยานใหญ่  7. วัดเจดีย์เจ็ดแถว  8. วัดช้างล้อม  9. วัดเขาพนมเพลิง  10. วัดเขาสุวรรณคีรี  11. วัดกุฎีราย  12. เตาสังคโลก   ]]

**อุทยานประวัติศาสตร์ศรีสัชนาลัย** เป็นอุทยานประวัติศาสตร์แห่งหนึ่งของประเทศไทยภายใต้การดูแลของกรมศิลปากร กระทรวงวัฒนธรรม ตั้งอยู่ที่ตำบลศรีสัชนาลัย อำเภอศรีสัชนาลัย จังหวัดสุโขทัย มีโบราณสถานทั้งหมด 283 แห่ง สำรวจค้นพบแล้ว 204 แห่ง รวมทั้งสุสานวัดชมชื่นและเตาสังคโลกโบราณ

ในปัจจุบันจากการประเมินของกรมศิลปากร นับว่ามีการต่อเติมโบราณสถานจากสภาพเดิมน้อยกว่าที่ใด ยังคงรักษาภูมิทัศน์ของเมืองประวัติศาสตร์ไว้ได้ครบถ้วน

เมื่อวันที่ 12 ธันวาคม พ.ศ. 2534 อุทยานประวัติศาสตร์ศรีสัชนาลัย พร้อมด้วยอุทยานประวัติศาสตร์สุโขทัยและอุทยานประวัติศาสตร์กำแพงเพชร ได้รับการขึ้นทะเบียนเป็นแหล่งมรดกโลกยูเนสโกโดยใช้ชื่อว่า "เมืองประวัติศาสตร์สุโขทัยและเมืองบริวาร"

## ระเบียงภาพ

ไฟล์:Wat Chedi Chet Thaeo 20231226 (IV).jpg|วัดเจดีย์เจ็ดแถว
ไฟล์:Buddha sukhothainagbrok.jpg|พระพุทธรูปศิลปะสุโขทัย
ไฟล์:Wat Phra Si Rattana Mahathat, Si Satchanalai 20231226.jpg|วัดพระศรีรัตนมหาธาตุเชลียง
ไฟล์:Wat Khao Suwan Kiri 20231226 (II).jpg|วัดเขาสุวรรณคีรี
ไฟล์:Wat Khao Phanom Ploeng, Si Satchanalai 20231226.jpg|วัดเขาพนมเพลิง
ไฟล์:Wat Chom Chuen Excavation Hole Conservation Building 20231226 (II).jpg|พิพิธภัณฑ์วัดชมชื่นภายในอุทยานฯ
ไฟล์:Wat Chao Chan 20231226.jpg|วัดเจ้าจันทร์


## อ้างอิง

## ดูเพิ่ม
* เมืองประวัติศาสตร์สุโขทัยและเมืองบริวาร 
* รายชื่ออุทยานประวัติศาสตร์ในประเทศไทย

## แหล่งข้อมูลอื่น

* เว็บไซต์อย่างเป็นทางการอุทยานประวัติศาสตร์ศรีสัชนาลัย 
* แนะนำท่องเที่ยวอุทยานประวัติศาสตร์ศรีสัชนาลัย 
* ข้อมูล ข่าวสาร ท่องเที่ยว อำเภอศรีสัชนาลัย
* ข้อมูลแหล่งมรดกโลกของยูเนสโก 

หมวดหมู่:อุทยานประวัติศาสตร์ในประเทศไทย

หมวดหมู่:เมืองประวัติศาสตร์สุโขทัยและเมืองบริวาร
หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในประเทศไทย
หมวดหมู่:สถานที่ท่องเที่ยวในจังหวัดสุโขทัย
หมวดหมู่:สิ่งก่อสร้างในอำเภอศรีสัชนาลัย
ไดฮัทสุ

**ไดฮัทสุ** (; )​ เป็นยี่ห้อรถยนต์ของประเทศญี่ปุ่น ซึ่งเป็นหนึ่งในผู้นำการผลิตรถยนต์ขนาดเล็ก (Keicar)
thumb|350px|ตราสัญลักษณ์
## ประวัติ
* พ.ศ. 2451 – ก่อตั้งในนามบริษัทฮัดสุโดกิไซโซ 
* พ.ศ. 2494 – จดทะเบียนเปลี่ยนชื่อเป็นไดฮัทสุมอเตอร์  
* พ.ศ. 2510 – เข้าร่วมทุนกับโตโยต้า 
* พ.ศ. 2531 – ทำการตลาดที่สหรัฐอเมริกา 
* พ.ศ. 2535 – เลิกทำการตลาดที่สหรัฐอเมริกา
* พ.ศ. 2542 – เข้าร่วมอยู่ในกลุ่มกับโตโยต้า
* พ.ศ. 2554 – เลิกทำการตลาดที่ยุโรป และเริ่มสร้างโรงงานในอินโดนีเซีย
* พ.ศ. 2562 – เปิดตัวโครงสร้างใหม่ล่าสุด DNGA

## รุ่นรถยนต์
### รุ่นที่ยังดำเนินการผลิตอยู่

* ไดฮัทสุ อัลติส (ร่วมตรากับ โตโยต้า คัมรี่)
* Atrai
* Ayla (original equipment manufacturer (OEM) supply as Toyota Agya/Wigo)
* Boon (OEM supply as Toyota Passo)
* Cast (OEM supply as Toyota Pixis Joy)
* Copen (OEM supply as Toyota Copen GR Sport)
* Luxio
* Mira e:S (OEM supply as Toyota Pixis Epoch and Subaru Pleo Plus)
* Mira Tocot
* Move (OEM supply as Subaru Stella)
* Move Canbus
* Sigra (OEM supply as Toyota Calya)
* Sirion (rebadge of Perodua Myvi)
* Rocky (OEM supply as Toyota Raize)
* Taft
* Tanto (OEM supply as Subaru Chiffon)
* Terios (OEM supply as Toyota Rush)
* Thor (OEM supply as Toyota Roomy and Subaru Justy)
* Wake (OEM supply as Toyota Pixis Mega)
* Xenia (OEM supply as Toyota Avanza)

### รุ่นที่เลิกผลิต
right|thumb|ไดฮัทสุ มิร้า โคโค่

* Applause
* Atrai 7 (OEM supply as Toyota Sparky)
* Bee
* Boon Luminas (OEM supply as Toyota Passo Sette and Perodua Alza)
* Charade
* Charmant (ร่วมตรากับ โตโยต้า โคโรลล่า)
* Compagno
* Consorte
* Esse
* Fellow/Fellow Max/Max Cuore
* Fellow Buggy
* Gran Move/Grand Move/Pyzar
* Leeza
* Materia/Coo (OEM supply as Toyota bB and Subaru Dex)
* Max
* Mebius (rebadge of Toyota Prius V)
* Mira/Cuore/Domino/Ceria
* Mira Cocoa
* Mira Gino
* Naked
* Opti
* Rocky/Feroza/Sportrak (F300)
* Rugger/Rocky/Fourtrak/Taft (F70/F80/F90) (OEM supply as Toyota Blizzard)
* Sirion/Storia (OEM supply as Toyota Duet)
* Sonica
* Taft (F10/F20/F50/F60) (OEM supply as Toyota Blizzard)
* Tanto Exe (OEM supply as Subaru Lucra)
* YRV

## แหล่งข้อมูลอื่น
* เว็บไซต์อย่างเป็นทางการ 
*  เว็บไซต์อย่างเป็นทางการ 

หมวดหมู่:ตราสินค้ารถยนต์
หมวดหมู่:โตโยต้า
หมวดหมู่:การควบรวมและเข้าซื้อกิจการในปี พ.ศ. 2559
นิยายแห่งสองนคร

***อะเทลอ็อฟทูซิตีส์*** () เป็นนวนิยายอิงประวัติศาสตร์ของชาลส์ ดิกคินส์ พิมพ์ครั้งแรกใน ค.ศ. 1859 เนื้อเรื่องเกิดในลอนดอนกับปารีสก่อนและช่วงการปฏิวัติฝรั่งเศส ว่าด้วยมาแน็ต นายแพทย์ชาวฝรั่งเศสซึ่งถูกจำคุก 18 ปีที่บัสตีย์ ปารีส และเมื่อพ้นการจองจำแล้ว ไปอาศัยอยู่ที่ลอนดอนกับลูซี บุตรสาวที่เขาไม่เคยพบหน้ามาก่อน ถือกันว่าเป็นบันเทิงคดีอิงประวัติศาสตร์ที่โด่งดังที่สุดของดิกคินส์ และมักได้รับการอ้างถึงว่าเป็นนวนิยายขายดีตลอดกาล นอกจากนี้ ใน ค.ศ. 2003 นวนิยายนี้ยังติดอันดับที่ 63 ในผลสำรวจความคิดเห็น เดอะบิกรีด ของบีบีบีซี นวนิยายได้รับการดัดแปลงเป็นภาพยนตร์ ละครโทรทัศน์ ละครเวที ละครวิทยุ และยังคงมีอิทธิพลในวัฒนธรรมประชานิยม

สายธารแปลนวนิยายนี้เป็นภาษาไทย ให้ชื่อว่า ***นิยายแห่งสองนคร*** ประพันธ์สาส์นพิมพ์เผยแพร่ครั้งแรกใน พ.ศ. 2521

## อ้างอิง

หมวดหมู่:นวนิยายอิงประวัติศาสตร์
หมวดหมู่:งานเขียนของชาลส์ ดิคคินส์

หมวดหมู่:วรรณกรรมที่สร้างเป็นภาพยนตร์
หมวดหมู่:นวนิยายที่มีฉากในปารีส
หมวดหมู่:นวนิยายที่มีฉากในลอนดอน
โซฟา

thumb
**โซฟา** () เป็นเฟอร์นิเจอร์สำหรับนั่งได้มากกว่าหนึ่งคน โดยทั่วไปจะเป็นที่นั่งสำหรับ 2-3 คน มักพบได้ตามห้องรับแขก ที่หุ้มโซฟามักจะทำจากหนังหรือผ้า 

โซฟาในชื่ออื่นได้แก่ เคาช์ (couch), เลานจ์ (lounge) หรือ เลิฟซีท (loveseat สำหรับโซฟานั่งสองคน)  หรือ โซฟากลุ่ม (Sectional sofa) ซึ่งเป็นโซฟาที่แบ่งเป็นส่วนและนำมาประกบกันอาจจะประกบเป็นมุม 90 องศา หรือ โซฟาเตียง (sofa-bed) ซึ่งเป็นโซฟาดึงออกมาเป็นเตียงได้เพื่อใช้เป็นเตียงเสริมสำหรับแขกในที่พำนักอาศัยที่มีเนื้อที่น้อย **และ มินิโซฟา** (**Mini sofa**) **เป็นโซฟาขนาดเล็ก สำหรับนั่งคนเดียว**

โซฟา เป็นเก้าอี้ยาวสำหรับ 3 ที่นั่ง มักใช้ร่วมกับโต๊ะกลาง และอาร์มแชร์ (เก้าอี้นั่งเดี่ยวแบบมีเท้าแขน) 2 ตัว หรืออาจจะมีโต๊ะข้างที่ตั้งสองข้างโซฟาหลัก หรือ โต๊ะกาแฟที่ตั้งหน้าโซฟาหลักร่วมด้วย  ที่เรียกรวมกันว่าชุดรับแขกก็ได้

หมวดหมู่:เครื่องเรือน
โซฟา (แก้ความกำกวม)

**โซฟา** สามารถหมายถึง
* **[[โซฟา]]** เฟอร์นิเจอร์สำหรับนั่งมากกว่าหนึ่งคนขึ้นไป
* **[[โซฟา (วงดนตรีไทย)]]** วงดนตรีไทยในค่าย จีนี่ เรคคอร์ดส
* **[[โซฟา (วงดนตรีแคนาดา)]]** วงดนตรีจากมอนทรีออล แคนาดา
อินคา

**อินคา** (Inca) อาจหมายถึง
* **[[จักรวรรดิอินคา]]** อาณาจักรบริเวณประเทศเปรู ในช่วง พ.ศ. 1981-2076
* **[[อินคา (วงดนตรี)]]** วงดนตรีจากสังกัด จีเอ็มเอ็มแกรมมี่
* **[[อินคา (เมือง)]]** เมืองของประเทศสเปนตั้งอยู่บนเกาะมาฮอรกาในทะลเมดิเตอเรเนียน
* **[[อินคา โคลา]]** (Inca Kola) เครื่องดื่มน้ำอัดลมของประเทศเปรู
เอช

**เอช** สามารถหมายถึง
* **[[H|H หรือ h]]** ตัวอักษรละติน ในลำดับที่ 8 ในภาษาอังกฤษ
* **[[เอช (วงดนตรี)]]** วงดนตรีไทยจากค่ายเบเกอรีมิวสิค
โปรเจกต์รันเวย์

**โปรเจกต์รันเวย์** (Project Runway) เป็นรายการเรียลลิตีโชว์แข่งขันการออกแบบแฟชั่นเสื้อผ้าของสหรัฐ โดยเปิดโอกาสให้ผู้ที่มีความสามารถในการออกแบบเสื้อผ้า เข้าแข่งขันออกแบบแฟชั่นเสื้อผ้าตามโจทย์หรือเงื่อนไขที่กำหนด และเมื่อสิ้นสุดรายการในแต่ละสัปดาห์ ผู้ออกแบบจะถูกคัดออกสัปดาห์ละ 1 คน ผ่านการตัดสินโดยกรรมการ โปรเจ็คต์รันเวย์เริ่มออกอากาศครั้งแรกเมื่อ 1 ธันวาคม พ.ศ. 2547 ทางช่องบราโว ดำเนินรายการตั้งแต่ ฤดูกาลที่ 1-16 โดยนางแบบ ไฮดี คลุม และฤดูกาลที่ 17-18 โดยนางแบบ คาร์ลี คลอสส์

ในประเทศไทย โปรเจกต์รันเวย์ออกอากาศในภาคภาษาไทย ทางช่องทรูอินไซด์ ผ่านกล่องรับสัญญาณทรูวิชั่นส์ และต่อมาในปี พ.ศ. 2564 เจเคเอ็น โกลบอล มีเดีย (ปัจจุบันคือเจเคเอ็น โกลบอล กรุ๊ป) ได้ซื้อลิขสิทธิ์มาทำในรูปแบบของประเทศไทย โดยใช้ชื่อว่า **[[โปรเจกต์รันเวย์ไทยแลนด์]]** (Project Runway Thailand) ออกอากาศทางช่องเจเคเอ็น 18 ในปี พ.ศ. 2565 ดำเนินรายการโดย แอน - จักรพงษ์ จักราจุฑาธิบดิ์ และมีเมนเทอร์คือ ธรณ ชัชวาลวงศ์

## คณะกรรมการหลัก
* ไฮดี คลุม - สุดยอดนางแบบชื่อดัง, พิธีกร, กรรมการหลัก ฤดูกาลที่ 1-16
* ทิม กันน์ - ที่ปรึกษาดีไซน์เนอร์, เมนเทอร์ ฤดูกาลที่ 1-16
* นีนา การ์เซีย - บรรณาธิการนิตยสาร แอล แม็กกาซีน, นักข่าวด้านแฟชั่น, คณะกรรมการ ฤดูกาลที่ 1-19
* ไมเคิล คอรส์ - ดีไซน์เนอร์ชื่อดัง, คณะกรรมการหลัก ฤดูกาลที่ 1-10
* แซ็ค โพเซ่น - ดีไซน์เนอร์ชื่อดัง, คณะกรรมการหลัก ฤดูกาลที่ 11-16
* คาร์ลี คลอสส์ - สุดยอดนางแบบชื่อดัง, พิธีกร, กรรมการหลัก ฤดูกาลที่ 17-18
* คริสเตียน ซีรีอาโน  - ผู้ชนะ ฤดูกาลที่ 4, ดีไซน์เนอร์ชื่อดัง, ที่ปรึกษาดีไซน์เนอร์ ฤดูกาลที่ 17-19
* แบรนดอน แมกซ์เวลล์ - ดีไซน์เนอร์ชื่อดัง, คณะกรรมการหลัก ฤดูกาลที่ 17-19
* อีเลน เวลเตรอธ - บรรณาธิการนิตยสาร ทีน โว๊ค , นักข่าวด้านแฟชั่น, คณะกรรมการหลัก ฤดูกาลที่ 17-19

## ฤดูกาล (ต้นฉบับ)

## อ้างอิง

## แหล่งข้อมูลอื่น
* ''Project Runway'' official web site
* "Project Runway"  at Yahoo! TV
* "Project Runway News @ BuddyTV" 
* ''Jared's Project Runway Blog '' 
* 
* ''Blogging Project Runway ''
* ''Project Rungay ''
* "Project Runway at Newsday.com"
* "Project Runway at fansite" 
*Preview of Project Runway Season 4, Part 1 at film.com
*Preview of Project Runway Season 4, Part 2 at film.com


หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2547
โคล่า (แก้ความกำกวม)

**โคล่า** อาจหมายถึง
* **[[น้ำโคล่า]]** (cola) เป็นน้ำอัดลมรสหวาน ที่มักจะมีรสคาราเมลและมีคาเฟอีนเป็นส่วนผสม 
* **[[โคอาล่า]]** หรือ **โคล่า** (koala) สัตว์ชนิดหนึ่งพบได้ในออสเตรเลีย ชื่อวิทยาศาสตร์ว่า *Phascolarctos cinereus*
โคล่า

**โคล่า** (***Cola***) เป็นพืชไม่ผลัดใบสกุลหนึ่ง มีด้วยกันประมาณ 125 สปีชีส์ เป็นพืชพื้นเมืองในเขตป่าดงดิบของทวีปแอฟริกา จำแนกอยู่ในวงศ์ Malvaceae วงศ์ย่อย Sterculioideae (หรืออาจแยกเป็นวงศ์ Sterculiaceae ต่างหาก ก็มี) ถือว่ามีความสัมพันธ์กับพืชสกุล *Theobroma* (โกโก้) ในทวีปอเมริกาใต้ ต้นโคล่านั้นมีความสูงเต็มที่ 20 เมตร มีใบมันวาว คล้ายรูปไข่ ยาวเต็มที่ 30 เซนติเมตร 

;สปีชีส์อื่นๆ 
* *Cola acuminata* - Abata Cola
* *Cola anomala*
* *Cola gigantea*
* *Cola heterophylla*
* *Cola nitida* - Goro
* *Cola pachycarpa*
* *Cola vera*
* *Cola verticillata*

### ประโยชน์
เมล็ดโคล่ามีรสขมเล็กน้อย มีปริมาณคาเฟอีนอยู่พอสมควร และนิยมนำมาเคี้ยวในหลายวัฒนธรรมแถบแอฟริกาตะวันตก และมักนำไปใช้ในพิธีกรรม หรือเอาไว้รับแขก (ทำนองเดียวกับหมากในวัฒนธรรมไทย)

โคล่านั้นเดิมมีการใช้เพื่อผลิตเครื่องดื่มโคล่า แต่ปัจจุบันนี้การผลิตน้ำดื่มโคล่าในเชิงอุตสาหกรรมนิยมใช้สารแต่งกลิ่นและรสเทียม ยกเว้น Red Cola ของ A.G. Barr plc, Harboe Original Taste Cola, Blue Sky Organic Cola และ "Cricket Cola" อย่างหลังนี้ผลิตจากเมล็ดโคล่าและชาเขียว 

ภายนอกทวีปแอฟริกานั้น มีการปลูกโคล่าบางสปีชีส์เพื่อใช้เมล็ด เช่น ในอินโดนีเซีย บราซิล จาไมก้า และท้องถิ่นอื่นๆ ในเขตร้อนชื้น

## อ้างอิง
* Germplasm Resources Information Network: ''Cola'' 

หมวดหมู่:พืชที่รับประทานได้
หมวดหมู่:วงศ์ชบา
XMLHttpRequest

**XMLHttpRequest** (XHR) เป็นเอพีไอที่สามารถเรียกใช้ได้จาก จาวาสคริปต์ เจสคริปต์ วีบีสคริปต์ และภาษาสคริปต์อื่น ๆ ในการแลกเปลี่ยน และปรับรูปแบบ XML จากเว็บเซิร์ฟเวอร์ โดยใช้ HTTP ซึ่งสร้างการเชื่อมต่อระหว่างเว็บเบราว์เซอร์ (Client-Side) กับ เว็บเซิร์ฟเวอร์ (Server-Side)

XMLHttpRequest นั้นถือเป็นส่วนสำคัญในการพัฒนาเว็บแอปพลิเคชันโดยใช้เทคนิค AJAX

## การเรียกใช้ XMLHttpRequest (จาวาสคริปต์)
ตั้งแต่อินเทอร์เน็ตเอกซ์พลอเรอร์ 7 (IE7) ขึ้นไป ผู้พัฒนาสามารถเรียกใช้วัตถุ XMLHttpRequest ได้โดยตรงเหมือนเว็บเบราว์เซอร์อื่นๆเช่น มอซิลลา ไฟร์ฟอกซ์ โดยไม่ต้องผ่าน ActiveX ซึ่งทำให้การเรียกใช้งาน XMLHttpRequest นั้นสอดคล้องกับเว็บเบราว์เซอร์อื่น ๆ

### ตัวอย่างการเรียกใช้ XMLHttpRequest ใน IE7 และเว็บเบราว์เซอร์อื่น

```javascript
if (window.XMLHttpRequest) {
  var xmlHttp = new XMLHttpRequest () ;
}
```


### ตัวอย่างการเรียกใช้ XMLHttpRequest ใน IE5.x และ IE6

```javascript
if (window.ActiveXObject) {
  var xmlHttp = new ActiveXObject ("Microsoft.XMLHTTP") ;
};
```

เพื่อความเข้ากันได้ IE7 นั้นรองรับทั้งวิธีเดิมใน IE รุ่นก่อน และวิธีใหม่

### ตัวอย่างการเรียกใช้ ทั้งสองวิธีรวมกันเพื่อรองรับ IE รุ่นเก่า รุ่นใหม่ และเว็บเบราว์เซอร์อื่น ๆ

```javascript
if (window.XMLHttpRequest) {
  var xmlHttp = new XMLHttpRequest ()
} else {
  if (window.ActiveXObject) {
    var xmlHttp = new ActiveXObject ("Microsoft.XMLHTTP") ;
  }
}
```


## ดูเพิ่ม
* XML
* HTTP
* AJAX

## อ้างอิง

## แหล่งข้อมูลอื่น
* [วัตถุ XMLHttpRequest ร่างมาตรฐานของ[W3C]] 
* วัตถุ XMLHttpRequest ใน IE7 
* IXMLHTTPRequest สำหรับ IE6 หรือต่ำกว่า 
* วัตถุ XMLHttpRequest ใน มอซิลลา ไฟร์ฟอกซ์ 
* วัตถุ XMLHttpRequest ใน ซาฟารี  

หมวดหมู่:จาวาสคริปต์
หมวดหมู่:เอกซ์เอ็มแอล
หมวดหมู่:เอชทีทีพี
หมวดหมู่:เอพีไอของไมโครซอฟท์
จริยธรรม

**จริยธรรม** () หรือ **ปรัชญาคุณธรรม** (moral philosophy) เป็นสาขาหนึ่ง ของปรัชญาที่ "ประกอบด้วยการจัดระบบ, ปกป้อง และแนะนำแนวคิดของการกระทำที่ถูกหรือผิด" ในมุมมองของจริยศาสตร์ ควบคู่ไปกับสุนทรียศาสตร์ ศึกษาและอยู่กับประเด็นของคุณค่า (value) จึงรวมกันเกิดเป็นสาขาการศึกษาใหม่ที่เรียกว่า สมุฏฐานวิทยาทางปรัชญา

สามสาขาหลักที่ได้รับการยอมรับในจริยศาสตร์ในปัจจุบันได้แก่:
# อภิจริยศาสตร์ (Meta-ethics) ศึกษาเกี่ยวกับความหมายเชิงทฤษฎีและการอ้างถึงการวางตัวทางศีลธรรม และการนิยามคุณค่าของสัจจะนั้นจะทำได้อย่างไร
# จริยศาสตร์เชิงบรรทัดฐาน (Normative ethics) ศึกษาเกี่ยวกับมุมมองเชิงปฏิบัติของการประเมินการกระทำที่ทำไปเพื่อเป้าหมายทางจริยธรรม
# จริยศาสตร์ประยุกต์ (Applied ethics) ศึกษาเกี่ยวกับสิ่งที่บุคคลหนึ่ง ๆ ทำด้วยเป็นภาระหน้าที่ (หรือได้รับอนุญาต) ทำในสถานการณ์เฉพาะหรือในชุดการกระทำเฉพาะหนึ่ง

## อ้างอิง

หมวดหมู่:ปรัชญาสังคม
หมวดหมู่:ปรัชญา

หมวดหมู่:พฤติกรรมศาสตร์
ภาษาอ็อบเจกต์ปาสกาล

**ภาษาอ็อบเจกต์ปาสกาล** (Object Pascal) เป็นภาษาโปรแกรมเชิงวัตถุพัฒนามาจากภาษาปาสกาล ภายหลังเปลี่ยนชื่อเป็น **ภาษาเดลไฟล์** (Delphi programming language) โดยบอร์แลนด์ (Borland)

## โปรแกรมแปลงภาษาที่ใช้ภาษาอ็อบเจกต์ปาสกาล
* Borland Delphi
* Object Pascal ของ แอปเปิล
* Turbo Pascal

หมวดหมู่:ตระกูลภาษาปาสกาล
ซามูไรเซเว่น

**SAMURAI 7** (คำอ่าน: ซามูไร เซเว่น) () เป็นภาพยนตร์การ์ตูน ของประเทศญี่ปุ่น ซึ่งมีเนื้อเรื่องเดิมมาจาก *[[เจ็ดเซียนซามูไร]]* ภาพยนตร์แนววิถีซามูไร ซึ่งกำกับโดย อากิระ คุโรซาว่า (ในราวปี ค.ศ. 1954) โดยในฉบับภาพยนตร์การ์ตูน สร้างโดย ค่าย GONZO เพื่อเป็นการฉลองการครบรอบ 50 ปีของภาพยนตร์เรื่องนี้ โดยสร้างเป็นภาพยนตร์การ์ตูนแบบ Full Digital Animation รวมทั้งหมด 26 ตอน

ในประเทศไทย  SAMURAI 7 ได้ออกจำหน่ายในรูปแบบ วีซีดี และ ดีวีดี โดย TIGA

## เนื้อเรื่อง
ในยามที่โลกไร้ขือแป ซามูไรที่ตกอับ เปลี่ยนตนเองเป็น โนบุเซริ (ซามูไรหุ่นยนต์) ปกครองพื้นที่ต่างๆ รีดไถข้าวจากชาวนายากจน

วันหนึ่ง ชาวบ้านหมู่บ้านหนึ่ง คิดจะเปลี่ยนธรรมเนียมอันแสนกดขี่นี้เสีย จึงได้ออกตามหา ซามูไร เพื่อช่วยกำจัดเหล่า โนบุเซริ โดยเสนอข้อแลกเปลี่ยนเป็น ข้าว สิ่งเดียวที่พอจะเป็นสิ่งแลกเปลี่ยนกับเหล่าซามูไรได้ แต่หากจะกำจัดโนบุเซริให้ได้ จำเป็นต้องหา ซามูไรให้ได้ 7 คน

คิราระจึงออกเดินทางไปเมืองหลวงที่อยู่ของเหล่าพ่อค้า เพื่อตามหาซามูไรจนครบ 7 คน แต่แล้วการต่อสู้เพื่อปกป้องข้าวของหมู่บ้านคันนะได้กลายเป็นเรื่องราวใหญ่โตจนถึงขั้นเปลี่ยนการปกครองของรัฐนี้ไป 

เหล่าซามูไรทั้ง 7 ได้ค้นพบสิ่งที่แต่ละคนตามหาและมุ่งหวังในการต่อสู้นี้ แม้จะต้องพบกับความเจ็บปวดและอันตรายถึงแก่ชีวิตตนเองก็ตาม

## ตัวละคร
### ซามูไร
* **คัมเบย์** (カンベエ)
:หัวหน้าของเหล่าซามูไร อดีตเป็นแม่ทัพของผู้ปกครองยุคก่อน และดำเนินชีวิตตามวิถีแห่งซามูไร เคยผ่านศึกสงครามมามากมาย
* **คัตสึชิโร่** (カツシロウ)
:เด็กชายที่ใช้ชีวิตบนวิถีแห่งซามูไร เขาไม่เคยผ่านศึกสงครามอะไร และพยายามที่จะให้คัมเบย์ยอมรับตนเป็นซามูไรให้ได้
* **คิคุจิโยะ** (キクチヨ)
:ซามูไรเครื่องจักร แต่ก่อนเคยเป็นชาวนาแต่ผันตัวเปลี่ยนมาเป็นซามูไร โดยแปลงตัวเองเป็นเครื่องจักร
* **โคโรเบย์** (ゴロベエ)
:ซามูไรหลังสงคราม ซึ่งหันมาเป็นนักแสดงปาหี่ นับถือคัมเบย์ที่ต้องการช่วยเหลือหมู่บ้านคันนะ จึงขอติดตามมาด้วย ชอบเรื่องเสี่ยงตายถึงชีวิต
* **ชิจิโรจิ** (シチロージ)
:ซามูไรหลังสงคราม เป็นลูกน้องและเพื่อนร่วมสมรภูมิของคัมเบย์ ผ่านสงครามมาพร้อมกัน จึงเข้ามาร่วมกลุ่มซามูไรเพื่อช่วยเหลือหมู่บ้าน
* **คิวโซ** (キュウゾウ)
:ซามูไรของเจ้าเมือง ได้รับภารกิจเพื่อจับตัวคิราระ ต่อมาได้ประลองฝีมือกับคัมเบย์ แต่ไม่รู้ผลแพ้ชนะ จึงติดตามคัมเบย์มาร่วมกลุ่มซามูไรด้วย เพื่อหาโอกาสประลองกันอีกครั้ง
* **เฮย์ฮาจิ** (ヘイハチ)
:ซามูไร ช่างเครื่องจักร เป็นผู้มีจิตใจอ่อนโยนและยิ้มอยู่เสมอ คัมเบย์เห็นถึงฝีมือของเขาจึงพาเข้าร่วมกลุ่มซามูไร

### ชาวนา
* **คิราระ** (キララ)
:ธิดาแห่งวารี เป็นผู้เริ่มตามหาซามูไรเพื่อช่วยหมู่บ้าน
* **โคมาจิ** (コマチ)
:เด็กน้อย น้องสาวของคิราระ ค่อยติดตามคิราระอยู่เรื่อยๆ
* **ริคิจิ** (リキチ)
:ชาวนาผู้ติดตามของคิราระ เขาโกรธแค้นโนบุเซริและเมืองหลวง เพราะพรากภรรยาไปจากเขา
* **กิซาคุ** (ギサク)
:ผู้เฒ่าของหมู่บ้านคันนะ เป็นผู้ต้นคิดให้ตามหาซามูไร

## รายชื่อตอน

## เพลงประกอบภาพยนตร์
* **เพลงเปิด** : UNLIMITED
:ขับร้อง : นานาเสะ ไอคาวะ
* **เพลงจบ** : 普遍 (ฟุเฮน; การพบเจอ)
:ขับร้อง : Rin'

**ในฉบับฉายที่ช่อง NHK** 
* **เพลงเปิด** : JUSTICE
:ขับร้อง : KOMU
* **เพลงจบ** : 虹結び (นิจิ มุซึบิ; สายรุ้ง)
:ขับร้อง : Rin'

ในประเทศไทยใช้ฉบับปกติเป็นเพลงเปิดและปิด

## แหล่งข้อมูลอื่น
* เว็บไซต์อย่างเป็นทางการของ SAMURAI 7 (ภาษาญี่ปุ่น)
* เว็บไซต์ SAMURAI 7 ของบริษัท TIGA

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
หมวดหมู่:ตัวละครที่เป็นซามูไร
หมวดหมู่:ซามูไรในอนิเมะและมังงะ
หมวดหมู่:ทูนามิ